Գևորգ Կարապետյան (աշխարհագետ)

Անվան այլ կիրառումների համար տե՛ս՝ Գևորգ Կարապետյան (այլ կիրառումներ)Գևորգ Մելքոնի Կարապետյան (հուլիսի 12, 1940(1940-07-12), Ղադո, Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԽՍՀՄ), հայ աշխարհագետ-քարտեզագետ։ Աշխարհագրական գիտությունների դոկտոր (2006), պրոֆեսոր (2013)։


== Կենսագրություն ==
Գևորգ Կարապետյանը ծնվել է 1940 թվականի հուլիսի 12-ին, Ղադոլար (Վրաստանի Ախալքալաքի շրջան) գյուղում։ 1964 թվականին ավարտել է Երևանի պետական համալսարանը, 1966 թվականին՝ Մոսկվայի պետական համալսարանը։ 1966-1967 թվականներին եղել է ՀՀ ԳԱԱ Երկրաբանական գիտությունների ինստիտուտի (ԵԳԻ) լաբորանտ, 1967-1968 թվականներին` ՀՀ ԳԱԱ Երկրաբանական գիտությունների ինստիտուտի ինժեներ-քարտեզագիր, 1968-1971 թվականներին՝ ՀՀ ԳԱԱ Երկրաբանական գիտությունների ինստիտուտի ասպիրանտ, 1971-1979 թվականներին՝ ԵԳԻ աշխարհագրության բաժնի կրտսեր գիտաշխատող, 1979-1982 թվականներին՝ աշխարհագրության բաժնի ավագ գիտաշխատող, 1982-2002 թվականներին՝ ՀՊՄՀ Պատմության և աշխարհագրության ֆակուլտետի ֆիզիկական աշխարհագրության ամբիոնի դոցենտ, 2002-2003 թվականներին՝ Կենսաբանության, քիմիայի և աշխարհագրության ֆակուլտետի ֆիզիկական աշխարհագրության ամբիոնի դոցենտ,2008-2013 թվականներին՝ ՀՊՄՀ Կենսաբանության, քիմիայի և աշխարհագրության ֆակուլտետի ֆիզիկական աշխարհագրության ամբիոնի վարիչ, 2013 թվականից ՀՊՄՀ Կենսաբանության, քիմիայի և աշխարհագրության ֆակուլտետի աշխարհագրություն և ԱԴՄ ամբիոնի պրոֆեսոր։
Աշխատանքները վերաբերում են լեռնային ռելիեֆի դինամիկայի գնահատման և կանխատեսման հարցերին։ Կազմել է ՀՀ որոշ շրջանների տարածքի տնտեսական օգտագործման ռիսկի գնահատման ու կանխատեսման կիրառական քարտեզներ։ Հեղինակ է «Տեղագրության պրակտիկում» (1990), «Ընդհանուր երկրաբանություն» (2001), «Դպրոցական տեղագրություն և քարտեզագրություն» (2002) ուսումնական ձեռնարկների։


== Անդամակցություն ==
ՀՊՄՀ գիտական խորհրդի անդամ
ԵՊՀ-ում գործող գիտական աստիճաններ շնորհող 005 մասնագիտական խորհրդի անդամ
«Գեոդեզիա և քարտեզագրություն» կենտրոն ՊՈԱԿ-ի արտադրական խորհրդի անդամ
Կենսաբանության, քիմիայի և աշխարհագրության ֆակուլտետի խորհրդի անդամ


== Երկեր ==
Լեռնային տարածքների տնտեսական օգտագործման ռիսկերի կառավարման հիմնախնդիրները։ (ՀՀ Լոռվա և Տավուշի տարածաշրջանների օրինակով), Կարապետյան Արթուր, Կարապետյան Գևորգ Մելքոնի, Երևան։ «Լիմուշ», 2013։
Տեղագրություն (Տոպոգրաֆիա)։ Դասագիրք, Կարապետյան Գևորգ Մելքոնի, Երևան, «Լիմուշ», 2008։
Քարտեզագրություն տեղագրության հիմունքներով։ Դասագիրք, Կարապետյան Գևորգ Մելքոնի, Երևան, «Լիմուշ», 2008։
Քարտեզագրություն տեղագրության հիմունքներով։ Դասագիրք բուհերի աշխարհագրական ֆակուլտետների ուսանողների համար], Կարապետյան Գևորգ Մելքոնի, Երևան, «Ասողիկ», 2006։
Տեղագրության (տոպոգրաֆիա) պրակտիկում։ Ուսումնական ձեռնարկ, Կարապետյան Գևորգ Մելքոնի, 2-րդ լրամշակված հրատարակություն, Երևան, «Ասողիկ», 2004։
Դպրոցական տեղագրություն և քարտեզագրություն, Կարապետյան Գևորգ Մելքոնի, Երևան, «Ասողիկ», 2003։
Տեղագրության պրակտիկում։ Ուսումնաօժանդակ ձեռնարկ, Կարապետյան Գևորգ Մելքոնի, Երևանի պետական համալսարան, Գեոմորֆոլոգիայի և գեոդեզիայի ամբիոն, Երևան, ԵՊՀ, 1990։


=== Հրապարակումներ ===
Գ. Կարապետյան, Ա. Կարապետյան, Կոնստրուկտիվ աշխարհագրության պրագմատիկ նշանակությունը բնական ռեսուրսները ընդունելի ռիսկերով օգտագործման գործընթացում /ՀՀ տարածքի օրինակով/, Աշխարհագրության և երկրաբանության արդի հիմնախնդիրները, միջազգային գիտաժողովի նյութեր, Երևան, 2018, էջ 105-109։
Գ. Կարապետյան, Ա. Կարապետյան, 20-րդ դարի 20-ական թվականներից հետո ՀՀ-ում իրականացված երկրագրական հիմնական հետազոտությունները և քարտեզագրական աշխատանքները ՀՀ և մերջավոր արտասահմանյան երկրների տնտեսության զարգացման և տեղաբաշխման ժամանակակից հիմնախնդիրները, Գիտական հոդվածների ժողովածու, Երևան, 2017, էջ 30-36։
Գ. Կարապետյան, Ա. Կարապետյան, Կոնստրուկտիվ աշխարհագրության հետազոտությունների մեթոդաբանությունը, կիրառական ոլորտները, պրագմատիկ նշանակությունը, մենագրություն, «Լուսաբաց» հրատարակչություն, Երևան, 2017, 222 էջ։
Գ. Կարապետյան, Ա. Կարապետյան, ՀՀ տարածքը որպես բնակության էքստրեմալ միջավայր և բնակչության անվտանգության ապահովման արդի հիմնախնդիրները, ՀՀ ԱԻՆ Ճգնաժամային կառավարման պետական ակադեմիա Ճգնաժամային կառավարում և տեխնոլոգիաներ գիտական և գիտամեթոդական հոդվածների ժողովածու, 2017, էջ 75-80։
Գ. Կարապետյան, Ա. Կարապետյան, Քարտեզագիտության և քարտեզագրության զարգացման ընթացքը ՀՀ և դրանց ժամանակակից հիմնախնդիրները. ՀՊՄՀ Գիտական տեղեկագիր, Հ.1 /30/, Երևան, 2016, էջ 94-99։
Գ. Կարապետյան, Ա. Կարապետյան, Աշխարհագրական օբյեկտների և երևույթների բացասումների ձևերն ու մոդելավորման ընթացքը դրանց համալիրային քարտեզների կազմման ժամանակ, Հայկական լեռնաշխարհ, Հանրապետական Գիաժողովի նյութեր, Երևան, 2015, էջ 30-36։
Գ. Կարապետյան, Դ. Կարապետյան, Քարտեզագրության դերը սովորողների գեղագիտական դաստիարակության գործընթացում, Հայկական Լեռնաշխարհ /Հանրապետական գիտաժողովի նյութեր/ Երևան, 2015, էջ 470-478։
Գ. Կարապետյան, Ա. Կարապետյան, Բնական ռեսուրսների համալիրային /սինթետիկ/ քարտեզագրումը որպես Կոնստրուկտիվ աշխարհագրության պրագմատիկ բաղադրիչ /ՀՀ տարածքի օրինակով/ , Հայկական Լեռնաշխարհ /Հանրապետական գիտաժողովի նյութեր/ Երևան, 2015, Էջ 37-46։


== Ծանոթագրություններ ==